stanford-oval/wikipedia huggingface dataset:
Tekir

| Tekir Oy |
| --- | --- |

Perustettu:  2008
Perustaja:  Harri Saukkomaa
Toimitusjohtaja:  Riikka Kouhi
Puheenjohtaja:  Harri Saukkomaa
Avainhenkilöt:   Anna Hellerstedt  Jarno Limnell  Marja Ristola  Selim Saukkomaa 
Kotipaikka:  Helsinki, Suomi
Toimiala:  Mainostoimisto
Liikevaihto:  4,1 milj. € (2022)
Liikevoitto:  270 000 € (2022)
Henkilöstö:  34
Omistaja:   Harri Saukkomaa (60,5 %)  Konstsamfundet (25 %)  Mikael Aro (10 %)  Avainhenkilöt (4,5 %) 
Kotisivu:  tekir.fi
Infobox OKVirheellinen NIMI-arvo: 
Tekir on vuonna 2008 perustettu lobbaukseen ja kriisiviestintään erikoistunut mainostoimisto. Yrityksen perustaja ja omistaja on toimittaja Harri Saukkomaa. Yrityksen omistajana toimi vuoteen 2022 asti Harri Saukkomaa ja hänen puolisonsa. Marraskuussa 2022 yhtiö ilmoitti myyneensä 25 prosenttia osakkeista suomenruotsalaista kulttuuria edistävälle Konstsamfundetille ja 10 prosenttia VR:n entiselle toimitusjohtaja Mikael Arolle. Lisäksi joukko Tekirin avainhenkilöitä osti 4,5 prosentin osuuden.
Tekir on muun muassa myynyt vaikuttajaviestinnän palveluita terveydenhuollon ohjelmisto Apotille. Tekir on toiminut vuodesta 2022 lähtien Suomi-areenan sisältökumppanina. Tekir myi vuonna 2019 Keskustan puheenjohtaja Katri Kulmunille viestintäkonsultointia ja valmennusta, mikä johti lopulta Kulmuni eroon ministerintehtävistään kesällä 2020. Tekirin asiakkaana on ollut muun muassa Talvivaara ja  hävittäjälentokonevalmistaja Lockheed Martin. Vuosittain Tekirillä on yli 200 asiakasta.
Suhde politiikkaan

Tunnettuna esimerkkinä pyöröovi-ilmiöstä on pidetty kolmen pääministerin erityisavustajana työskennelleen Timo Laanisen siirtymistä joksikin aikaa Tekirin neuvonantajaksi.
The Yes Men

"Andy Bichlbaum" ja "Mike Bonanno"  poseeraavat Exxon Mobilin virkamiehinä.
The Yes Men on ryhmä lähinnä yhdysvaltalaisia aktivisteja, jotka tekeytyvät vaikutusvaltaisten järjestöjen edustajiksi muun muassa valenettisivustojen avulla ja esiintyvät saamiensa kutsujen ansiosta erilaisissa tilaisuuksissa. Tyylilajinaan ryhmä käyttää satiiria. He esittävät usein totuudenmukaisia, jopa shokeeraavia väitteitä, jotka kuitenkin ovat menneet läpi esimerkiksi tiedotusvälineissä ja joita järjestöjen oikeat edustajat eivät todennäköisesti toisi median tietoisuuteen.
Ryhmällä oli hallussaan GATT.org-nettiosoite, johon lähetettiin kutsuja kansainvälisiin konferensseihin. Maailman kauppajärjestö WTO perustettiin aikoinaan GATT-sopimuksella. Yes Men pyrki osoittamaan että yleisö ottaa tosissaan hulluimmatkin idea kun niistä on kertomassa WTO:n edustaja.
Vuonna 2001 Yes Menin jäsen "Hank Hardy Unruh" esiintyi Tampereen teknillisen korkeakoulun Tulevaisuuden kuidut ja tekstiilit -seminaarissa. Unruh esitteli kullanvärisen ihonmyötäisen Impulssihaalarin, jonka haarojen välistä ponnahti pamppumainen uloke hiilihappopanoksen avulla. Haalarin lähetinten ja vastaanotinte avulla johtaja voi valvoa alaisiaan ja mm. käskyttää näitä sähköshokeilla.
Joulukuussa 2009 ryhmä lähetti Kanadan ympäristöministeriön nimissä aidonoloisen tiedotteen, joka kertoi, että Kanada voisi leikata päästöjään 40 prosenttia.
Aiheesta muualla

The Yes Men: virallinen sivusto. (englanniksi)
IMDB:n Info Wars -esittely. (englanniksi)
Aiheesta muualla > The Yes Menin harhautussivustoja

http://www.gatt.org/ (englanniksi)[vanhentunut linkki]
The Yngwie Malmsteen Collection

| The Yngwie Malmsteen Collection Yngwie Malmsteen |
| --- | --- | --- |

Kokoelmalevyn tiedot
 Äänitetty : 1984-1990
 Julkaistu: marraskuussa 1991
 Tuottaja(t): Yngwie Malmsteen, Jeff Gllixman
 Tyylilaji: heavy metal, neoklassinen metalli, speed metal, glam metal
 Kesto: 72.42
 Levy-yhtiö: PolyGram
Yngwie Malmsteenin muut julkaisut
| Eclipse 1990 | The Yngwie Malmsteen Collection 1991 | Fire and Ice 1992 |
The Yngwie Malmsteen Collection on ruotsalaisen kitaristin Yngwie Malmsteenin vuonna 1991 Polydorin kautta julkaisema kokoelma-albumi. Levy sisältää 14 hänen aikaisemmin julkaisemaansa kappaletta sekä kansilehtisen, joka kertaa Malmsteenin musiikillista historiaa.
Kappaleet

Black Star – 4.50 (Rising Force, säv. Malmsteen)
Far Beyond the Sun – 5.49 (Rising Force, säv. Malmsteen)
I'll See the Light Tonight – 4.24 (Marching Out, säv. Malmsteen, san. Malmsteen & Jeff Scott Soto)
You Don't Remember, I'll Never Forget – 4.29 (Trilogy, säv. Malmsteen)
Liar – 4.07 (Trilogy, säv. Malmsteen)
Queen in Love – 4.01 (Trilogy, säv. Malmsteen)
Hold on – 5.11 (Odyssey, säv. Malmsteen, san. Joe Lynn Turner)
Heaven Tonight – 4.06 (Odyssey, säv. ja san. Malmsteen)
Deja Vu – 4.16 (Odyssey, säv. Malmsteen, san. Turner)
Guitar Solo (Trilogy Suite Op:5/Spasebo Blues)" 10:20 (Malmsteen) Trial By Fire: Live in Leningrad – {{{2}}}.{{{3}}}
Spanish Castle Magic – 6.43 (Trial By Fire: Live in Leningrad, säv. Jimi Hendrix)
Judas – 4.25 (Eclipse, säv. Malmsteen, san. Malmsteen & Goran Edman)
Making Love (Extended Guitar Solo) – 6.22 (Eclipse, säv. Malmsteen, san. Malmsteen & Edman)
Eclipse – 3.46 (Eclipse, säv. Malmsteen)
Aiheesta muualla

The Yngwie Malmsteen Collection Discogsissa. (englanniksi)
Albumi The Yngwie Malmsteen Collection Encyclopaedia Metallum -sivustolla (englanniksi)
The Chronic

| The Chronic Dr>  Dre |
| --- | --- | --- |

Studioalbumin tiedot
 Julkaistu: 15. joulukuuta, 1992
 Tuottaja(t): Dr. Dre & Suge Knight
 Tyylilaji: West Coast hip hop, gangsta rap, g-funk
 Kesto: 62.57
 Levy-yhtiö: Death Row Records
Dr. Dren muut julkaisut
|     | 'The Chronic' 1992 | 2001 1999 |
The Chronic on Dr. Dren ensimmäinen sooloalbumi, se julkaistiin vuonna 1992. Ennen soolouraa hän oli osa N.W.A.-ryhmää.
Albumi nosti Yhdysvaltojen länsirannikon hip hopin myyntilistojen kärkeen. The Chronic on yksi länsirannikolle ominaisen hip hop -tyylin, G-funkin kulmakivistä. G-funk hallitsi kaupallista hip hopia useita vuosia The Chronicin julkaisun jälkeen. The Chronic myös esitteli yleisölle artistit kuten Snoop Doggy Dogg, Warren G ja Nate Dogg, jotka kaikki loivat myöhemmin menestyksekkäät soolourat.
Yleisesti The Chronicia pidetään yhtenä tärkeimmistä hip hop -albumeista ja sen vaikutus varsinkin länsirannikon hip hopiin oli valtaisa. Albumi on myös yksi harvoista, jolle hip hop -lehti The Source on antanut arvosanaksi täydet viisi mikrofonia. Kaupallisesti The Chronic oli myös menestys, myyden Yhdysvalloissa triplaplatinaa. Vuonna 2019 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Albumin nimellä viitataan kannabikseen.
Singleinä albumilta julkaistiin "Fuck Wit Dre Day (And Everybody's Celebratin')", "Nuthin' But a "G" Thang" ja "Let Me Ride", joista kaikista on tehty myös musiikkivideo.
Kappalelista

| # | Kappale | Kesto | Esiintyjä(t) | Sample(t) |
| --- | --- | --- | --- | --- |
| 1 | "The Chronic (Intro)" | 1:57 | Dr. Dre, Snoop Dogg |  The Honeydrippers - "Impeach the President".  Solomon Burke - "Get Out of My Life, Woman".  Ohio Players - "Funky Worm".  Jim Dandy - "Country Cooking". |
| 2 | "Fuck wit Dre Day (and Everybody's Celebratin')" | 4:52 | Dr. Dre, Snoop Dogg, Jewell, RBX |  George Clinton - "Atomic Dog".  Funkadelic - "(Not Just) Knee Deep".  Parliament - "Funkentelechy", "The Big Bang Theory" & "Aquaboogie (A Psychoalphadiscobetabioaquadoloop)". |
| 3 | "Let Me Ride" | 4:21 | Dr. Dre, Jewell, Ruben, Snoop Dogg |  Parliament - "Mothership Connection (Star Child)" & "Swing Down, Sweet Chariot (Live)".  Bill Withers - "Kissin' My Love".  James Brown - "Funky Drummer". |
| 4 | "The Day the Niggaz Took Over" | 4:33 | Dr. Dre, Daz Dillinger, RBX, Snoop Dogg |  1992 Los Angeles riots.  Boogie Down Productions - "Love's Gonna Get'Cha (Material Love)". |
| 5 | "Nuthin' but a "G" Thang" | 3:58 | Dr. Dre, Snoop Dogg |  Leon Haywood - "I Wanna Do Something Freaky to You".  Frederick Knight - "Uphill (Peace of mind)". |
| 6 | "Deeez Nuuuts" | 5:06 | Dr. Dre, Daz Dillinger, Snoop Dogg, Nate Dogg, Warren G |  |
| 7 | "Lil Ghetto Boy" | 5:29 | Dr. Dre, Snoop Dogg, Daz Dillinger |  Donny Hathaway - "Little Ghetto Boy".  Gil Scott-Heron - "The Get Out of the Ghetto Blues" |
| 8 | "A Nigga Witta Gun" | 3:52 | Dr. Dre, Snoop Dogg |  J. Hammond - "Big Sir Sweet".  The Kay Gees "Who's the Man (With the Master Plan)". |
| 9 | "Rat-Tat-Tat-Tat" | 3:48 | Dr. Dre, RBX, Snoop Dogg |  Donny Hathaway - "Vegetable Wagon".  Willie Hutch - "Brothers Gonna Work It Out".  Lou Donaldson - "Pot Belly". |
| 10 | "The $20 Sack Pyramid" (Skit) | 2:53 | Big Tittie Nickie, The D.O.C., Samara, Snoop Doggy Dogg |  Joe Tex - "Papa Was Too" (live). |
| 11 | "Lyrical Gangbang" | 4:04 | Kurupt, The Lady of Rage, RBX |  The Nite-Liters - "Damn".  Led Zeppelin - "When the Levee Breaks". |
| 12 | "High Powered" | 2:44 | Daz Dillinger, The Lady of Rage, RBX |  J. Hammond - "Big Sir Sweet". |
| 13 | "The Doctor's Office" (Skit) | 1:04 | Jewell, The Lady of Rage |  |
| 14 | "Stranded on Death Row" | 4:47 | Bushwick Bill, Kurupt, The Lady of Rage, RBX, Snoop Dogg |  Isaac Hayes - "Do Your Thing (Live)".  B.T. Express - "If it Don't Turn You On (You Outta Leave it Alone)". |
| 15 | "The Roach (Outro)" | 4:36 | Dat Nigga Daz, Emmage, Jewell, Lady of Rage, RBX |  Parliament - "P-Funk (Wants To Get Funked Up)". |
| 16 | "Bitches Ain't Shit" | 4:48 | Dr. Dre, Daz Dillinger, Kurupt, Snoop Dogg, Jewell, The Lady of Rage |  Funkadelic - "Adolescent Funk". |
Singlet

Albumilta julkaistiin seuraavat singlet:
"Nuthin' but a "G" Thang" (19. tammikuuta 1993)
"Fuck wit Dre Day" (20. toukokuuta 1993)
"Let Me Ride" (13. syyskuuta 1993)
Listasijoitukset

| Lista | Sijoitus  |
| --- | --- |
US Billboard 200: 3
Top R&B/Hip-Hop Albums: 1
Ireland Albums Top 75: 48
U.K. Albums Top 75: 43
Albumin kanteen on haettu ideoita Zig Zag -savukeyhtiön valmistaman savukepaperipakkauksen kannesta.
The Chronicles of Riddick: Escape from Butcher Bay

| The Chronicles of Riddick: Escape from Butcher Bay |
| --- | --- |

Kehittäjä:  Starbreeze Studios
Julkaisija:  Vivendi Universal Games
Pelisarja:  The Chronicles of Riddick
Julkaistu:   2004
Lajityyppi:  toimintaseikkailu, hiiviskelypeli, ensimmäisen persoonan ammuntapeli
Pelimuoto:  yksinpeli
Ikäluokitus:  ESRB: Alkaen 17 vuotta  PEGI 16  USK 18 
Alusta:  Windows, Xbox
Jakelumuoto:  Optinen levy
Lisää peliartikkeleitaVideopelien teemasivulla
Infobox OK : 
| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: (XBOX) 88,61% (PC) 90,95%
Metacritic: (PC) 90/100 (XBOX) 89/100
Arvostelupisteet
Julkaisu: Pisteet
IGN: 8.8/10
The Chronicles of Riddick: Escape from Butcher Bay on Starbreeze Studiosin kehittämä ja Vivendi Universal Gamesin julkaisema hiiviskely- ja toimintapeli. Peli on julkaistu vuonna 2004 Windows- ja Xbox-alustoille.
Pelissä on nimekkäitä ääninäyttelijöitä kuten Vin Diesel ja Xzibit ja se on voittanut huomioitavia palkintoja kuten Golden Joystick Awards sekä Spike Video Game Awards.
Vastaanotto

GameSpot antoi pelille arvosanaksi 9.3/10 arvostelussaan.
Ääninäyttelijät

| 0 | 1 | 2 |
| --- | --- | --- |
|   Vin Diesel   | … |   Richard B. Riddick   |
|   Cole Hauser   | … |   Johns   |
|   Kristin Lehman   | … |   Shirah    |
|   Xzibit   | … |   Abbott   |
|   Willis Burks II   | … |   Pope Joe   |
|   Ron Perlman   | … |   Jagger Valance   |
|   Michael Rooker   | … |   Centurion / Jack   |
|   Arnell Powell   | … |   Jupiter    |
|   Dwight Schultz   | … |   Hoxie   |
|   Steve Blum   | … |   Rust   |
Aiheesta muualla

The Chronicles of Riddick: Escape from Butcher Bay MobyGamesissa (englanniksi)
The Chronicles of Riddick: Escape from Butcher Bay Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Chronicles of Riddick: Escape from Butcher Bay
Käännös suomeksi
Tero Heinämäki

Tero Antero Heinämäki (s. 22. huhtikuuta 1970 Turku) on suomalainen teatteriohjaaja, joka aloitti elokuussa 2010 Joensuun kaupunginteatterin johtajana. Hän on toiminut aiemmin ohjaajana Kouvolan kaupunginteatterissa ja vieraillut myös Hämeenlinnan ja Oulun kaupunginteattereissa. Heinämäen edeltäjä Joensuussa on Riku Innamaa. Joensuun kaupunginteatterin palveluksessa hän toimi vuoteen 2013 saakka, sillä hän ei käyttänyt sopimuksessaan ollutta optiota kahden vuoden jatkosta. Loppuosan pestistään Heinimäki toimi teatterin apulaisjohtajana hänen seuraajansa Vihtori Rämän aloitettua työssään vuoden 2013 alussa.
Joensuussa viettämiensä vuosien jälkeen Heinimäki oli vuonna 2014 perustamassa Seinäjoelle Kulttuuriyhdistys KoHoa, jossa hän työskentelee edelleen vuonna 2020.
Tero Intala

| Tero Intala> Henkilötiedot |
| --- | --- |
Syntynyt: 30. tammikuuta 1992 (ikä 32) Tampere
Kansalaisuus:   Suomi
Futsalpelaaja
Lempinimi:  Terdelli
Pituus:  180 cm
Paino:  73 kg
Nyk. joukkue:  Kampuksen Dynamo
Sarja:  Futsal-liiga
Pelaajaura
Ammattilaisjoukkueet
2008–17 2017–19 2019-20 2020-:  PP-70 KaDy  Akaa Futsal KaDy
Maajoukkueet
2019–:  Suomi
Tero Intala (s. 30. tammikuuta 1992) on suomalainen futsalpelaaja. Intala edustaa kaudella 2019–2020 Futsal-liigassa pelaavaa Kampuksen Dynamoa ja Suomen maajoukkuetta. Intala siirtyi ensimmäistä kertaa Dynamon riveihin kaudeksi 2017–2018 ja oli mukana voittamassa Futsal-liigan mestaruutta molempina Kampuksen Dynamossa pelaaminaan kausina. Toisen mestaruuskauden jälkeen Intala siirtyi vuodeksi Akaa Futsaliin, mutta palasi koronapandemian keskeyttämän kauden jälkeen takaisin Kampuksen Dynamoon. Ennen siirtymistään Jyväskylään Intala edusti pitkään kasvattajaseuraansa tamperelaista PP-70, ja oli mukana nostamassa seuraa aina futsalin vitosdivarista aina liigajoukkueeksi.
Intala debytoi maajoukkueessa syksyllä 2019 ystävyysottelussa Ranskaa vastaan.  Intala on pelannut myös jalkapalloa muun muassa Tampere Unitedissa, Tampereen Pallo-Veikoissa ja PP-70:ssä. Jalkapallossa Intala on pelipaikaltaan oikea laitahyökkääjä.
Tero Holopainen

Tero Holopainen (s. 1972) on entisen rikollisjärjestö United Brotherhoodin johtaja. Joulukuussa 2020 Holopainen tuomittiin 9 vuoden ja 8 kuukauden vankeuteen. Holopaisen mukaan hän on eläköitynyt  ryhmän toiminnasta 2018, mutta käräjäoikeus ei pitänyt tätä uskottavana. Holopainen valitti tuomiostaan,  jonka hovioikeus kuitenkin hylkäsi.
Titus Aurelius Fulvus Antoninus

Titus Aurelius Fulvus Antoninus (31. elokuuta 161 – 165) oli Rooman keisari Marcus Aureliuksen ja hänen vaimonsa Faustina nuoremman poika. Hänen nuorempi kaksoisveljensä oli Lucius Aurelius Commodus, tuleva keisari. Poikien syntymää juhlistettiin useissa kolikoissa mutta Antoninus sairasteli jatkuvasti. Marcus Aureliuksen opettaja Fronto kertoo erässä kirjeessään Antoninuksella olleen yskää, joka oli paranemassa. Hän kuitenkin kuoli vuonna 165, jolloin Marcus Aurelius antoi julistaa hänet jumalaksi. Commoduksella oli myös nuorempi veli Annius Verus mutta hänkin kuoli vuonna 169, jättäen Commoduksen ainoaksi eloonjääneeksi pojaksi ja Marcus Aureliuksen perijäksi.
Fulvus Antoninusta ei kuitenkaan unohdettu sillä useiden piirtokirjoitusten mukaan häntä palvottiin jumalana vielä 200-luvulla. Hänellä oli jopa temppeli Thessalonikissa. Tämä on merkittävää sillä useat jumalaksi julistettujen henkilöiden kultit lakkautettiin keisari Maximinuksen aikana (235–238) ja ei tiedetä miksi juuri kuolleen Fulvus Antoninuksen kultti säilytettiin.
The Village Lanterne

| The Village Lanterne Blackmore’s Night |
| --- | --- | --- |

Studioalbumin tiedot
 Julkaistu: 4. huhtikuuta 2006
 Tuottaja(t): Pat Regan
 Tyylilaji: kelttiläinen musiikki, hard rock, keskiajan musiikki, folk rock
 Kesto: 60.52
 Levy-yhtiö: SPV Steamhammer US
Listasijoitukset
  33.
Blackmore’s Nightin muut julkaisut
| Beyond the Sunset: The Romantic Collection 2004 | The Village Lanterne 2006 | Winter Carols 2006 |
The Village Lanterne on Blackmore’s Night -yhtyeen viides studioalbumi, joka ilmestyi 4. huhtikuuta 2006. Albumilta julkaistiin single "Just Call My Name (I'll Be There)". Kappale "Olde Mill Inn" on julkaistu myös elokuvan Yes Man (2008) soundtrackillä.
Albumi nousi Suomen virallisen listan sijalle 33.
Kappaleet

25 Years – 4.58 (säv. Ritchie Blackmore, Candice Night)
Village Lanterne – 5.14 (säv. Blackmore, Night)
I Guess It Doesn't Matter Anymore – 4.50 (säv. Blackmore, Night)
The Messenger – 2.55 (instrumentaali, säv. Blackmore)
World of Stone – 4.26 (säv. trad., Blackmore, Night)
Faerie Queen / Faerie Dance – 4.57 (säv. Blackmore, Night)
St. Teresa – 5.26 (säv. Eric Bazilian, Rick Chertoff, Rob Hyman, Joan Osborne)
Village Dance – 1.58 (instrumentaali, säv. Blackmore)
Mond Tanz / Child in Time – 6.12 (säv. Blackmore / Blackmore, Ian Gillan, Roger Glover, Jon Lord, Ian Paice)
Streets of London – 3.48 (säv. Ralph McTell)
Just Call My Name (I'll Be There) – 4.49 (säv. Blackmore, Night)
Olde Mill Inn – 3.21 (säv. Blackmore, Night)
Windmills – 3.27 (säv. Blackmore, Night)
Street of Dreams – 4.31 (säv. Blackmore, Joe Lynn Turner)
Arvostelut

AllMusic:
Imperiumi: 6½/10
Soundi:
Aiheesta muualla

The Village Lanterne discogs.com -sivustolla
Te (kana)

て hiraganalla tai テ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan /te/, ja ne ovat kana-aakkostojen 19. sijalla tsu- ja to-tavujen välissä.
Alkuperä

Hiragana て ja katakana テ on johdettu man'yōgana-merkistön kautta kanjista 天.
Tarkkeet

Merkkeihin voidaan lisätä dakuten, jolloin muodostuvat tavut で ja デ, jotka lausutaan /de/.
Latinisaatio

Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä, « te », ja niiden soinnilliset vastineet « de ».
Kirjoitus

Hiragana て kirjoitetaan yhdellä vedolla:
Vaakaveto vasemmalta oikealle, käännös viistoon alas vasemmalle ja oikealle avoin kaari.
Katakana テ kirjoitetaan kolmella vedolla:
Vaakaveto vasemmalta oikealle.
Edellistä hieman pidempi, samanlainen vaakaveto sen alapuolelle.
Toisen vedon keskikohdasta lähtevä diagonaalinen, hieman kaareva veto alas vasemmalle.
Tietotekniikassa

Unicode-merkinnät:
て: U+3066
テ: U+30C6
で: U+3067
デ: U+30C7
Vetojen järjestys merkille て.
Vetojen järjestys merkille テ.
Tatra T4

| Tatra T4 |
| --- | --- |
 Tatra T4R linjalla 44 Bukarestissa 16. elokuuta 2019
Perustiedot
Valmistaja:  ČKD Tatra
Lukumäärä:  2 635
Valmistusvuodet:  1968-1987
Liikenteessä:  1968-
Istumapaikkoja:  117 (seisomapaikat mukaan lukien)
Tekniset tiedot
Huippunopeus:  65 km/h
Pituus:  14 000 mm
Leveys:  2 200 mm
Korkeus:  3 063 mm
Raideleveys:  1 000 mm ,1435mm,1450mm,1458mm ja1524mm
Telit:  2 kpl
Moottori:  TE 022 B
Moottorin teho:  4 x 43 kW
Vetovoima:  600/750 V tasavirta
Tatra T4 on ČKD Tatran valmistama raitiovaunumalli. Se on Tatra T3:n kapeampi muunnelma. Vaunuja toimitettiin suuri määrä Itä-Saksaan, Neuvostoliittoon, Romaniaan ja entiseen Jugoslaviaan mallinimillä T4D, T4SU, T4R ja T4YU (suuruusjärjestyksessä). T4 kehitettiin alun perin 1968, ja sitä on uudistettu ja kopioitu jatkuvasti sen jälkeen. T4:t on valmistettu Prahassa ja niissä on saksivirroittimet ja kolme ovea.
Tyypit > T4D

Itä-Saksassa tyyppiä tuli neljään entiseen maakuntakeskukseen: Dresdeniin, Halleen, Leipzigiin ja Magdeburgiin. Siinä oli 26 istuma- ja 88 seisomapaikkaa. Yhteensä 1 766 kulkuneuvoa toimitettiin vuosien 1968 ja 1986 välillä. T4D-sarjan perävaunuja kutsuttiin nimellä B4D. Perävaunuissa on ohjaamon tilalla kaksi ylimääräistä istuinta. 789 perävaunua toimitettiin edellä mainittuihin kaupunkeihin.
Useiden vaunujen yhdistelmät olivat mahdollisia. Niitä kutsuttiin nimellä "Großzug" ("suurjuna"), ja niissä oli yleensä kaksi moottorivaunua ja perävaunu. Saksan jälleenyhdistymisen jälkeen T4D-raitiovaunuja ruvettiin peruskorjaamaan. Uudistettujen vaunujen sarjatunnuksena on Hallessa T4D-Cm Leipzigissa T4D-M ja Dresdenissä T4D-MS tai T4D-MT. Peruskorjaamattomat T4D:t poistettiin pääosin käytöstä. Vuonna 2010 peruskorjaamattomia T4D:itä oli käytössä enää vain työvaunuina. Magdeburg luovutti muutamia raitiovaunuja Romaniaan Oradean ja Cluj-Napocan kaupunkeihin. Hallen vaunuja käytetään nykyisin Kaliningradissa, Iașissa, Belgradissa (vain vaunua nro 1004) ja Sofiassa; Leipzigin ja Dresdenin vaunuja käytetään Pjongjangissa (Pohjois-Koreassa) ja Donin Rostovissa (Venäjällä).
Vaikka T4D:t olivat yhä ajokuntoisia, ne poistuivat Dresdenin säännöllisestä liikenteestä esteettömyyshuolten takia, koska matalalattiavaunuja tilataan nykyään kaikissa uusissa hankinnoissa. T4D:tä käytetään edelleen Dresdenin teknillisen yliopiston linjoilla ja joulumarkkinoiden lisäliikenteessä. Leipzigissa matalalattiavaunujen määrää kasvatetaan käyttämällä matalalattiaisia perävaunuja. T4:n on huomionarvoinen osin tunnusomaisen muotoilunsa ansiosta, sillä se eroaa selvästi myöhemmistä laatikkoraitiovaunuista sekä nykyaikaisista raitiovaunuista.
Tyypit > T4SU

Kuten Itä-Saksassa myös Neuvostoliitossa oli raitioteitä, jotka rajoittivat vaunujen enimmäisleveyden 2,20 metriin. Koska ne olivat liian kapeita T3:lle ja Gothan tehdas lopetti toimintansa, T4:iä myytiin Neuvostoliittoon mallinimellä T4SU. Kuten muissakin Tatran SU-muunnelmissa, vaunuissa oli suljettu ohjaamo. Perävaunuja ei käytetty.
Tyypit > T4R

Romanialaiset raitiovaunut eivät eroa teknisesti tai rakenteellisesti neuvostovaunuista. Koska vaunut sopivat kapeutensa puolesta Romanian raitioteille, niitä käytettiin laajemmin ja eri tavalla kuin T3:a. T4R:n toimitukset ITB:hen alkoivat vuosina 1973-1975, Aradiin vuonna 1974 ja muihin kaupunkeihin vuonna 1978. Vaunujen käyttöönotto Bukarestissa vaati uuden erikoisvarikon rakentamisen sekä ryhmän hyvin koulutettuja mekaanikkoja vaunuja korjaamaan. T4R:t on lähes aina sijoitettu Militarin varikolle lukuun ottamatta lyhyttä ajanjaksoa, jolloin ne siirrettiin väliaikaisesti Dudestin varikolle, jotta Militarin varikkorakennus voitiin remontoida.
Vuonna 1998 RATB aloitti hankkeen, jossa T4R-raitiovaunut uusitaan ja yhdistetään kaksi vaunua kuusiakselisiksi nivelvaunuiksi. Uuden vaunutyypin nimi on "Bucur". Hanke eteni hyvin hitaasti taloudellisten ongelmien vuoksi, ja myös uudistettujen vaunujen lukumäärä on epävarma, vaikka alun perin kaikki olemassa olleet 130 T4-vaunua oli tarkoitus muuntaa 65:ksi uudistetuksi raitiovaunuksi. Ennen vuotta 2003 uusituissa vaunuissa on itsetehdyt korit, mutta 2003 alkaen käytettiin V3A-CH-PPC- ja V3A-2010-CA-uudistuksiin tarkoitettuja vakiokoreja. Uusimishanke loppui vuonna 2011, ja vain muutama vaunu on nykyään liikenteessä. Osa vaunuista on pois käytöstä suuren varaosapulan vuoksi (yleinen STB:n ongelma nykyisin).
Bukarestin T4R-raitiovaunut on numeroitu 3301:stä 3431:een, mutta niitä toimitettiin vain 130 kappaletta, sillä raitiovaunua 3339 ei koskaan toimitettu. Kaupunkitarinan mukaan ČKD Tatra maalasi vaunuun väärän numeron ja RATB kirjasi muualle toimitetun raitiovaunun, jolloin viimeisen Bukarestin vaunun numeroksi tuli 3431. RATB:n asiakirjoissa on kuitenkin mainittu aina, että Bukarestiin on toimitettu 130 T4R-raitiovaunua, ei 131:tä.
Tatra T4R on luultavasti yksi parhaista STB:n (ja sen edeltäjien RATB:n ja ITB:n) kulkuneuvoista tähän mennessä. Myöhemmin kuitenkin huollon ja kunnossapidon puute on rajoittanut niiden suorituskykyä ja luotettavuutta, ja vain kourallinen niistä on yhä olemassa. Useimmat on käytetty varaosiksi ja jäljelle jääneet peruskorjattu. 12. maaliskuuta 2019 sattui onnettomuus, jossa raitiovaunun 3381 (valmistettu 1974) pyörät luhistuivat, jolloin RATB poisti kaikki T4R:t käytöstä, mutta ne palasivat liikenteeseen muutaman päivän päästä kalustopulan vuoksi. Vaunut liikennöivät vain yksittäin, sillä niiden moninajo on ollut kiellettyä sen jälkeen, kun perävaununa käytetty vaunu 3385 syttyi tuleen 23 elokuuta 2017.
Muissa kaupungeissa T4R:t on poistettu pysyvästi liikenteestä ja niitä on nykyisin olemassa enää kourallinen. Vaunujen maahantuonti loppui vuonna 1981 johtuen Romanian puutepolitiikasta, joka kielsi julkisten kulkuneuvojen maahantuonnin. Vaunut korvattiin Timiș 2 -raitiovaunuilla.